text: Kun få unge stemmer
  21 oktober 2013 kl. 15.07
  Kun omkring halvdelen af de unge førstegangs-vælgere stemmer. Det vil en lokal folketingspolitiker have gjort noget ved.
  Unge førstegangs-vælgere stemmer nødigt ved kommunalvalgene.
  I en periode på 12 år - fra 1997 til det seneste kommunalvalg i 2009 - faldt stemmeprocenten blandt de 18 årige med 7 point eller 11,6 procent - fra 60 til 53 procent.
  Og blandt de 19-21 årige faldt den med 8 point - fra 54 til 46.
  Det er altså blot omkring halvdelen af de unge førstegangs-vælgere, der stemmer.
  Det vil den radikale Lotte Rod gøre noget ved.
  I dag på hun på besøg hos EUC VEST i Esbjerg.
  - Politik er ikke bare noget for gamle mænd med slips. Det er noget, der handler om os alle sammen. Det er fuldstændigt afgørende, at de unge de bruger deres stemme - sådan så de også har muligheden for at ændre tingene, siger Lotte Rod.
  At Lotte Rod besøger EUC VEST i Esbjerg, er der en helt særlig grund til. 
  For nylig viste en undersøgelse på skolen nemlig, at de unge havde langt bedre styr på, hvem der deltager i reality-shows, end hvem der er borgmester i Esbjerg og formand for regionen.
  En kendsgerning, der bekymrer Lotte Rod.
  